stanford-oval/wikipedia huggingface dataset:
Dendrimeeri
Käyttö

Kelaatteja ja muita komplekseja metallien kanssa muodostavia dendrimeerejä voidaan käyttää katalyytteinä. Tyypillisiä pääteryhmiä niissä ovat amiinit ja fosfiinit. Hyödyllisiä ne ovat erityisesti katalyyttisesti aktiivisten nanohiukkasten aggregoitumista estävinä yhdisteinä. Katalyytti-dendrimeerikompleksien erottaminen reaktioseoksesta voidaan tehdä helposti suodattamalla.
Erityisesti on tutkittu dendrimeerien käyttöä lääkeaineiden annostelussa. Dendrimeereihin on sidottu esimerkiksi syöpälääke sisplatiinia ja tulehduskipulääkkeitä. Dendrimeerien avulla voidaan ohjata lääkeaineen kulkua oikeaan kohde-elimeen. Dendrimeeri myös hidastaa lääkeaineen vapautumista ja aineenvaihduntaa. Etuna ovat pitempi vaikutusaika, pienempi annoskoko ja vähäisemmät haittavaikutukset.
Dinesh D'Souza

| Dinesh D'Souza |
| --- | --- |
 Dinesh D'Souza joulukuussa 2018.
Henkilötiedot
Syntynyt: 25. huhtikuuta 1961 (ikä 63) Bombay, Maharashtra, Intia
Ammatti:  poliittinen kommentaattori
Puoliso:   Dixie Brubaker (vih. 1992; ero 2012)  Debbie Fancher (vih. 2016) 
Lapset:  1
Aiheesta muualla
Kotisivu
Dinesh Joseph D'Souza (s. 25. huhtikuuta 1961 Bombay, Maharashtra, Intia) on amerikanintialainen konservatiivinen kommentaattori, kirjailija ja elokuvaohjaaja. Hän toimi New Yorkissa sijaitsevan kristillisen The King's College -yliopiston rehtorina vuosina 2010–2012.
D'Souza syntyi Intian Bombayssa (nyk. Mumbai). Hän muutti Yhdysvaltoihin vaihtooppilas-ohjelman kautta, jonka aikana hän valmistui Darthmouth Collegesta. D'Souza sai Yhdysvaltain kansalaisuuden vuonna 1991.
Aiheesta muualla

Kuvia tai muita tiedostoja aiheesta Dinesh D'Souza Wikimedia Commonsissa
D'Souzan kotisivut
Domodedovskajan metroasema

| Domodedovskaja (Домодедовская) |
| --- | --- |

 Moskovan metro 
Perustiedot
Metrolinjat:  Zamoskvoretskaja
Sijainti:  55.6108°N, 37.7186°E
Paikkakunta:  Moskova, Venäjä
Avattu:  7. syyskuuta 1985
Rakenne
Tyyppi:  tunneliasema
Domodedovskaja (ven. Домодедовская) on yksi Moskovan metron asemista. Se avattiin 7. syyskuuta 1985.
Viljo Nousiainen

Viljo Nousiainen (9. maaliskuuta 1944 Kiuruvesi – 11. kesäkuuta 1999 Göteborg) oli suomalainen yleisurheiluvalmentaja.
Nousiainen loi uransa Ruotsissa. Hänen tunnetuin valmennettavansa oli korkeushyppääjä Patrik Sjöberg. Nousiaisen valmennettaviin kuului myös Yannick Tregaro, joka otti valmentajan roolin Nousiaisen kuoltua. Patrik Sjöberg paljasti vuonna 2011 ilmestyneessä omaelämäkerrassaan "Det du inte såg" (Se, mitä et nähnyt) isäpuolensa Nousiaisen käyttäneen häntä seksuaalisesti hyväkseen. Kirjan ilmestymisen jälkeen muutkin korkeushyppääjät, ruotsalainen Yannick Tregaro ja norjalainen Christian Skaar Thomassen kertoivat joutuneensa Nousiaisen hyväksikäytön uhreiksi.
Dendrobates

| Dendrobates |
| --- | --- |
 Värjärinuolimyrkkysammakko (Dendrobates tinctorius)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Alaheimo::  Dendrobatinae
Suku::  Dendrobates  Wagler, 1830
Katso myös
   Dendrobates Wikispeciesissä   Dendrobates Commonsissa 
Infobox OKNimi-testi OK: 
Dendrobates on Etelä- ja Keski-Amerikassa tavattavien nuolimyrkkysammakoiden suku. Siihen luettiin aikoinaan yli 40 lajia, mutta nykyään suurin osa niistä on siirretty sukuihin Oophaga, Ranitomeya, Andinobates ja Phyllobates.
Levinneisyys

Suvun levinneisyysalue ulottuu eteläisestä Nicaraguasta läpi Costa Rican, Panaman ja Kolumbian, aina Guyanoille ja viereiseen Brasiliaan asti. Sammakoita on lisäksi istutettu Yhdysvaltojen Havaijille.
Lajit

Sukuun luetaan nykyään seuraavat viisi lajia:
Vihernuolimyrkkysammakko (Dendrobates auratus)
Keltanuolimyrkkysammakko (Dendrobates leucomelas)
Dendrobates nubeculosus
Värjärinuolimyrkkysammakko (Dendrobates tinctorius)
Dendrobates truncatus
Aiheesta muualla

iNaturalist: Suku Dendrobates
ITIS: Dendrobates (englanniksi)
UniProt: Taxonomy - Dendrobates (englanniksi)
Global Biodiversity Information Facility (GBIF): Dendrobates (englanniksi)
PheroBase: Semiochemicals of Genus Dendrobates (englanniksi)
Vartia

Vartia on suomalainen sukunimi, joka on muun muassa seuraavilla henkilöillä:
Antero Vartia (1912–1969), toimittaja, säveltäjä, Arvo Vartian poika
Antero Vartia (s. 1980), kansanedustaja (Vihreät), yrittäjä, juontaja ja näyttelijä
Arvo Vartia (vuoteen 1892 Kyttä, 1881–1963), urheilujohtaja, toimittaja, tietokirjailija, opettaja, kouluneuvoksen ja professorin arvonimet
Ilmari Vartia (1914–1951), miekkailija, Arvo Vartian poika
Irina Vartia (taiteilijanimi Irina Isberg, s. 1980), juontaja ja näyttelijä
Matti Vartia (s. 1937), yritysjohtaja ja teollisuusneuvos, käsipalloilija
Pentti Vartia (s. 1943), taloustieteilijä, Ilmari Vartian poika, professorin arvonimi
Raimo Vartia (1937–2018), koripalloilija
Taavi Vartia (s. 1965), käsikirjoittaja, ohjaaja ja kirjailija
Tauno Vartia (1907–1977), agronomi, maanviljelijä ja kansanedustaja (Kokoomus)
Yrjö Vartia (s. 1946), kansantaloustieteen professori
| --- | --- |
: Tällä täsmennyssivulla luetellaan henkilöitä, joilla on sama sukunimi.
Vanhala

Vanhala on suomenkielinen nimi, joka esiintyy sekä sukunimenä että paikannimenä.
Paikannimi

Vanhala, kylä Mikkelissä
Vanhala, kylä Vihdissä
Sukunimi

Jari Vanhala (s. 1965), suomalainen jalkapalloilija
Juho Vanhala (s. 1994), suomalainen pikajuoksija
Keijo Vanhala (1940–2003), suomalainen nykyaikainen viisiottelija ja miekkailija
Markus Vanhala (s. 1981), suomalainen kitaristi
Matti Vanhala (1946–2004), suomalainen talousvaikuttaja
Mauno Vanhala (s. 1949), suomalainen yleislääketieteen professori
Petri Vanhala (s. 1963), suomalainen ammattiyhdistysvaikuttaja
Sinikka Vanhala, Helsingin kauppakorkeakoulun professori
Tuomas Vanhala (1872–1959), suomalainen maanviljelijä ja kansanedustaja (kokoomus)
Verner Jalmari Vanhala (1897–1957), suomalainen jääkärivääpeli
Ville Vanhala (s. 1965), suomalainen kirjailija
Fiktiossa

Vanhala, henkilöhahmo Väinö Linnan romaanissa Tuntematon sotilas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Vanhala”, voi hakea sivunnimihaulla, laajalla sivunnimihaulla tai tekstihaulla.
Domovoi

Domovoi
Domovoi (ven. Домовой) on kotihenki slaavilaisessa kansanperinteessä. Ulkonäöltään domovoi muistuttaa menninkäistä tai tonttua.
Perinteisesti kullakin talolla sanotaan olevan oma domovoi. Niitä ei yleensä pidetä pahansuopina, vaan talon suojelijoina, jotka auttavat erilaisissa askareissa. Siksi domovoita kohdellaan usein kuin perheenjäsentä, ja sille jätetään lahjaksi ruokaa. Jos perhe joutui muuttamaan, nähtiin erityistä vaivaa, jotta domovoi saataisiin myös muuttamaan uuteen taloon.
Jos domovoi jostain syystä pahastui, se saattoi tehdä ilkeitä temppuja talonväelle: siirtää esineitä, rikkoa astioita ja jättää pieniä mutaisia jalanjälkiä. Todella ilkeäksi heittäytyessään domovoin uskottiin tukehduttavan ihmisen tämän nukkuessa (tällä selitettiin myös unihalvaus).
Wikimedia Commonsissa on kuvia tai muita tiedostoja aiheesta .
Slaavilainen mytologia ja kansanperinne
| --- | --- |
Pääjumalat:   Perun  Veles  Jarilo  Morana  Svarog  Dažbog  Svantovit  Triglav  Zorja 
Muita jumalia:   Belobog  Tšernobog  Hors  Lado  Mokoš  Porenut  Porewit  Radegast  Rod  Rugievit  Stribog 
Legendojen sankarit:   Bogatyr  Aljoša Popovitš  Dobrynja Nikititš  Ilja Muromets  Lech, Čech ja Rus  Libuše  Marko Kraljević  Nastasja Korolevitšna  Nastasja Mikulišna  Polenitsa  Sadko  Vasilisa Mikulišna 
Taruolennot:   Alkonost  Baba Jaga  Baš Tšelik  Tulilintu  Koštšei Kuolematon  Simargl  Sirin  Solovei-Razboinik  Zmei 
Henget ja paholaiset:   Bannik  Domovoi  Drekavac  Karzełek  Kikimora  Lešii  Liho  Polevoi  Rusalka  Vila  Vampyyrit  Vodjanoi 
Hallitsijat ja muut:   Kalin-tsaari  Ruhtinas Vladimir Krasno(e) Solnyško  Zabava Putjatišna
Daniele Arrigoni

| 0 | 1 | 2 |
| --- | --- | --- |
 Daniele Arrigoni vuonna 2008.
Henkilötiedot
Koko nimi: Daniele Arrigoni
Syntymäaika: 28. elokuuta 1959 (ikä 65)
Syntymäpaikka: Cesena, Emilia-Romagna, Italia
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1981–1984   1984–1986   1988–1989   1989–1991   1991–1992   1992–1993 |  AS Cesena   AC Ancona   AC Forli   AC Siena    AC Monopoli    US Triestina Calcio |  |
Valmennusura
1994–1996   1997–1998   1998–1999   1999–2001   2001–2002   2002–2003   2003   2003–2004   2004–2005   2005   2005  2006–2007   2007–2008   2010   2010   2011–2012:  Castel San Pietro   Castel San Pietro   Montevarchi Calcio   Vis Peseiro   FC Messina   US Città di Palermo   FC Messina    Frosinone Calcio    Cagliari Calcio    Torino FC    Cagliari Calcio    AS Livorno Calcio    Bologna FC    US Triestina Calcio    US Sassuolo Calcio    AC Cesena
Daniele Arrigoni (s. 28. elokuuta 1959) on italialainen jalkapallovalmentaja ja entinen -puolustaja.
Ura pelaajana

Arrigoni pelasi 12-vuotisella pelaajaurallaan lähinnä Serie B:ssä ja Serie C:ssä. Pääsarjatasolla Arrigonille kertyi viisitoista liigaottelua hänen edustaessaan kasvattajaseuraansa AC Cesenaa vuosina 1981–1984. Arrigoni lopetti aktiiviuransa 34-vuotiaana US Triestina Calciossa 1993.
Ura valmentajana

Arrigoni aloitti valmennusuransa 1994 Serie D:ssä pelanneen Castel San Pietro Terme Calcion päävalmentajana. Arrgionin johdolla seura voitti Serie D:n kaudella 1995/96. Arrigoni jätti seuran yllättäen menestyskauden jälkeen palaten takaisin kaudeksi 1997/98. Seuraavan kauden hän valmensi Montevarchi Calciota ennen siirtymistään Vis Peseiron peräsimeen vuonna 1999. Hänen johdollaan seura nousi kauden päätteeksi Serie C2:sta Serie C1:een nousukarsintojen kautta. Menestyksekkäät otteet jatkuivat myös kaudella 2000/01 ja kauden jälkeen Serie B -seura FC Messina Peloro palkkasi Arrigonin päävalmentajakseen. Hän sai potkut kesken kauden.
Kauden 2002/03 alussa Arrigoni siirtyi US Città di Palermon päävalmentajaksi, mutta sai potkut kevätkaudella ja palasi takaisin FC Messina Peloroon, joka onnistui säilymään Serie B:ssä hänen johdollaan. Kaudella 2003/04 Arrigoni luotsasi Frosinone Calcion Serie C2:n voittoon.
Kaudella 2004/05 Arrigoni debytoi valmentajana Serie A:ssa, kun Cagliari Calcio palkkasi hänet päävalmentajakseen. Arrigoni johdatti Gianfranco Zolan, Mauro Espositon ja David Suazon tähdittämän joukkueen seuran mittapuulla hienosti sijalle 12. Kauden jälkeen Arrigoni teki sopimuksen Torino FC:n kanssa, mutta pesti jäi yhden kuukauden mittaiseksi, koska sopimus peruttiin seuran taloudellisten vaikeuksien vuoksi. Hän palasi takaisin Cagliari Calcioon, mutta kannattajien protestien vuoksi hän jätti pian tehtävänsä.
Kaudeksi 2006/07 Arrigoni siirtyi AS Livorno Calcion peräsimeen. Tammikuussa 2007 Livorno-johto halusi erottaa Arrigonin, mutta joukkueen pelaajat Cristiano Lucarellin johdolla halusivat Arrigonin jäädä. Lopulta potkut kuitenkin tulivat maaliskuussa 2007.
Kesällä 2007 Arrigoni palasi valmennustehtäviin siirtyen Serie B:hen pudonneen Bologna FC:n peräsimeen. Arrigonin johdolla Bologna sijoittui kauden 2007/08 päätteeksi Serie B:ssä toiseksi ja nousi takaisin pääsarjatasolle.
Kausi 2008/09 lähti kuitenkin Bolognan osalta käyntiin luvattoman alavireisesti ja seuran hävittyä kierroksella 10 Cagliari Calciolle 5–1 ja pudottua Seriessä toiseksi viimeiseksi Arrigoni sai potkut tehtävistään.
Helmikuussa 2010 Arrigoni palasi valmennustehtäviin korvattuaan Mario Somman Serie B:ssä vaikeuksiin ajautuneen US Triestina Calcion päävalmentajana. Arrigoni ei kuitenkaan onnistunut pelastamaan Triestinaa, vaan seura putosi Lega Prohon hävittyään karsinnoissa Calcio Padovalle.
Kesäkuussa 2010 Arrigonista tuli Serie B:ssä pelaavan US Sassuolo Calcion päävalmentaja. Kehno kauden alku, vain neljä voittoa seitsemästä ottelusta, ei tyydyttänyt seurajohtoa ja Arrigoni sai potkut lokakuun alussa 2010.
Marraskuun alussa 2011 Arrigoni palasi valmentajan tehtäviin Serie A:n jumboseura AC Cesenassa. Arrigoni ei onnistunut kääntämään Cesenan tuloksia parempaan päin ja liigajumbo erotti hänet tehtävästä helmikuussa 2012.
Vektoritauti

Vektoritauti on tauti, joka leviää vain jonkin eliön välityksellä toiseen, eri lajin edustajaan.
Vektoritauteja ja taudinlevittäjiä

Malariasääski levittää malarialoista, joka aiheuttaa malariaa.
Puutiainen levittää aivokuumetta ja borrelioosia.
Via Verde

Tullipisteen opasmerkki A6-moottoritiellä (Marateca-Caia). Vasen kaista on vain Via Verde -laitteella varustetuille ajoneuvoille.
Via Verde, Almada
Via Verde ("Vihreä kaista") on sähköinen tienkäyttömaksujärjestelmä, joka on ollut Portugalissa käytössä vuodesta 1991 lähtien. Järjestelmä on laajennettu jokaiselle moottoritielle ja sillalle vuodesta 1995 lähtien.
Järjestelmä perustuu ajoneuvossa olevaan sähköiseen laitteeseen, joka on kiinnitetty tuulilasiin. Laitteessa on RFID-siru, jonka tiedot etäluetaan maksupisteessä liikkuvasta ajoneuvosta. Järjestelmä veloittaa tullimaksun automaattisesti asiakkaan pankkitililtä.
Jos laite on viallinen, se puuttuu tai ajoneuvon tullimaksuluokka on eri kuin määritelty, tullipisteen kamerajärjestelmä ottaa kuvan autosta.
Järjestelmä sujuvoittaa liikennevirtaa tullipisteillä. Via Verdelle on varattu omat kaistat, joilla on 40 tai 60 km/h nopeusrajoitus.
Muita käyttökohteita

Via Verdellä voidaan maksaa tienkäyttömaksujen lisäksi myös
parkkimaksuja ja polttoainetta Galp-huoltoasemilla.
Aiheesta muualla

Wikimedia Commonsissa on kuvia tai muita tiedostoja aiheesta .
Via Verden kotisivut (portugaliksi)
Costa v. ENEL

Costa v. ENEL (asia 6/64, myös muodossa Costa v. Enel) on Euroopan yhteisöjen tuomioistuimen vuonna 1964 antama ennakkoratkaisu, joka loi eurooppaoikeuden ensisijaisuusperiaatteen. Tuomioistuimen päätöksen perusteella Euroopan yhteisön ja siten Euroopan unionin lainsäädännön kanssa ristiriidassa olevaa kansallista lakia ei tule soveltaa oikeudessa. Tuomioistuin myös korosti Euroopan yhteisön asemaa uutena oikeusjärjestelmänä.
Tapaus

Vuonna 1962 Italia sääti lain, jolla se kansallisti yksityiset sähköyhtiöt. Yhtiöiden osakkeet lunastettiin ja niiden varat siirrettiin uudelle kansalliselle sähköyhtiölle Enelille. Eräs kansallistetuista yhtiöistä oli Edison Volta. Italialainen Flaminio Costa oli omistanut Edison Volta -yhtiön lunastettuja osakkeita. Costa vastusti kansallistamista ja osakkeiden lunastamista, joiden hän katsoi rikkovan hänen oikeutta omaisuuteensa. Hän protestoi kansallistamista kieltäytymällä maksamasta Eneliltä saamaansa 1 952 Italian liiran sähkölaskua. Laskun maksamatta jättäminen eteni perintäoikeudenkäyntiin milanolaiselle alituomarille, Giudice Conciliatore di Milano. Costa vetosi siihen, että Enelin perustaminen ja sähköyhtiöiden kansallistaminen oli vastoin Italian perustuslakia ja Rooman sopimusta. Rooman sopimuksesta Costa nimesi muun muassa valtionapua ja kilpailun vääristämistä koskevat silloiset artiklat 93, 102, 53 ja 37.
Giudice Conciliatore di Milano teki ennakkoratkaisupyynnön yhteisöjen tuomioistuimeen ja antoi samalla tapauksen Italian perustuslakituomioistuimen käsiteltäväksi. Perustuslakituomioistuin katsoi kyseessä olevan ainoastaan Italian lakien perustuslaillisuuden tutkinnasta, joten se kiisti yhteisöjen tuomioistuimen toimivallan. Perustuslakituomioistuimen mukaan Rooman sopimus oli ratifioitu tavallisena lakina eikä perustuslain tasoisena säädöksenä. Sopimus oli perustuslakituomioistuimen kannan mukaan siten normihierarkiassa samantasoinen kuin kansallistamislait. Koska kansallistamislaki oli uudempi kuin sopimus, tuli alituomarin perustuslakituomioistuimen mielestä noudattaa lex posteriori -periaatteen mukaisesti kansallistamislakia eikä sopimusta.
Ratkaisu

Yhteisöjen tuomioistuin katsoi, että yhteisön lainsäädäntö on hierarkisesti kansallisen lainsäädännön yläpuolella. Tuomioistuimen kannan mukaan kansallisten tuomioistuinten täytyy jättää soveltamatta yhteisön lainsäädännön kanssa ristiriidassa olevaa lainsäädäntöä. Tämä velvollisuus koski jopa valtion perustuslaintasoisia säädöksiä. Tuomioistuin perusteli näkemystään sopimuksen teleologisella tulkinnalla, sillä sopimuksessa ei suoranaisesti määrätty yhteisön lainsäädännön etusijaisuudesta. Jäsenvaltiot olivat sen mukaan suostuneet ensisijaisuusperiaatteeseen sopimukseen liittyessään. Tuomioistuimen mukaan sopimuksella oli luotu uusi, omalaatuinen oikeusjärjestelmä.
»Perustamalla rajoittamattomaksi ajaksi yhteisön, jolla on omat toimielimet, oikeushenkilöllisyys, oikeuskelpoisuus, kelpoisuus edustaa itseään kansainvälisissä yhteyksissä ja todellista toimivaltaa, joka perustuu jäsenvaltioiden toimivallan rajoittamiseen tai siirtämiseen yhteisölle, jäsenvaltiot ovat rajoittaneet suvereeneja oikeuksiaan, tosin rajatuilla aloilla, ja luoneet säännöstön, jota sovelletaan niiden kansalaisiin sekä jäsenvaltioihin itseensä.» 
(Ratkaisu asiassa 6/64)
Tuomioistuimen näkemyksen mukaan oikeusjärjestelmä oli välttämätön sopimuksen tarkoituksen toteutumiseksi. Yhteisön lain kanssa ristiriitaiset kansalliset säädökset olisivat tuomioistuimen mukaan sopimuksen mukaista välittömän vaikutuksen vastainen ja kyseenalaistaisi sopimuksen tavoitteet ja olisivat vastoin sopimuksen 7 artiklan kansalaisuuden perusteella tapahtuvan syrjinnän kieltoa vastaan.
Tuomioistuin katsoi, etteivät Italian kansallistamislait olleet ristiriidassa yhteisön lainsäädännön kanssa.
Merkitys

Ratkaisu loi periaatteen Euroopan yhteisön ja Euroopan unionin lainsäädännön ensisijaisuudesta kansalliseen lainsäädäntöön verrattuna. Ratkaisu muutti Euroopan yhteisön ja unionin luonnetta, koska ennen sitä ja välittömän vaikutuksen käsitteeseen liittyvää Van Gend en Loos -tapausta jäsenvaltiot olivat käsittäneet yhteisön perustamissopimukset tavallisena kansainvälisinä sopimuksina. Nämä kaksi ratkaisua vaikuttivat merkittävästi jäsenvaltioiden valtiosääntöjen kehitykseen.
Ensisijaisuusperiaate on sittemmin vahvistettu muun muassa Simmenthal-tapauksessa. Ensisijaisuusperiaatteesta on tullut osa vakiintunutta oikeuskäytäntöä Euroopan unionissa.
Derrington-Francis

| Derrington-Francis |
| --- | --- |
Koko nimi:  Derrington-Francis Racing Team
Päämaja:  Britannia
Perustajat:  Alf Francis  Vic Derrington
Tunnetuimmat kuljettajat:  Mário de Araújo Cabral
Moottorit:  ATS
Saavutukset Formula 1:n MM-sarjassa
Ensimmäinen kilpailu:  Italian GP 1964
Kilpailuja:  1
Valmistajien maailmanmestaruuksia:  0
Kuljettajien maailmanmestaruuksia:  0
Voittoja:  0
Paalupaikkoja:  0
Nopeimpia kierroksia:  0
MM-pisteitä:  0
Viimeinen kilpailu:  Italian GP 1964
Derrington-Francis Racing Team oli brittiläinen Formula 1 -talli, jonka perustivat Alf Francis ja Vic Derrington. Talli osallistui ainoastaan yhteen osakilpailuun kaudella 1964. Kilpakuljettajana oli portugalilainen Mário de Araújo Cabral, joka keskeytti Italian GP:ssä.
Tulokset

| Vuosi | Valmistaja | Moottori | Renkaat | Kuljettaja | 1 | 2 | 3 | 4 | 5 | 6 | 7 | 8 | 9 | 10 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1964 | Derrington-Francis | ATS V8 | G | Mário de Araújo Cabral | MON | NED | BEL | FRA | GBR | GER | AUT | ITA Kesk. | USA | MEX | - | 0 |
David Miller (ohjaaja)

David Miller (28. marraskuuta 1909 – 14. huhtikuuta 1992) oli yhdysvaltalainen elokuvaohjaaja. Hän ohjasi muun muassa elokuvat Vaikenevat huulet (1957), Billy the Kid (1941), jossa näyttelivät Robert Taylor ja Brian Donlevy, Lentävät tiikerit (1943), jossa näytteli John Wayne, sekä elokuvan Sardiinimysteerio (1949), jossa näyttelivät Marx-veljekset.
Aiheesta muualla

David Miller Internet Movie Databasessa. (englanniksi)
Ve

Ve tarkoittaa seuraavia:
Avensa, IATA-koodi VE, lentoyhtiö
EU Jet, IATA-koodi VE, lentoyhtiö
Ve, skandinaavisen muinaisuskon jumala
.ve, Vanezuelan Internet-maatunnus
venda, ISO 639-1 -koodi ve, kieli
Venezuela, ISO 3166-1 -koodi VE, valtio tai muu maantieteellinen alue.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ve”, voi hakea sivunnimihaulla, laajalla sivunnimihaulla tai tekstihaulla.
Davor Pejčinović

| Mitalit> Maa:   Kroatia.Miesten koripallo.MM-kilpailut  | Mitalit> Maa:   Kroatia.Miesten koripallo.MM-kilpailut  | Mitalit> Maa:   Kroatia.Miesten koripallo.MM-kilpailut  | Maa:   Kroatia> Miesten koripallo. |
| --- | --- | --- | --- |
|  Pronssia | Kanada 1994 |  |  |
| EM-kilpailut  | EM-kilpailut  | EM-kilpailut  |  |
|  Pronssia | Kreikka 1995 |  |  |
Davor Pejčinović (s. 28. maaliskuuta 1971 Altenkirchen, Länsi-Saksa) on kroatialainen kilpauransa päättänyt koripalloilija.
Pejčinović saavutti Kroatian maajoukkueessa MM-pronssia Kanadasta 1994 ja EM-pronssia Kreikasta 1995. Hän pelasi myös vuoden 1997 EM-kilpailuissa.
Va’a-o-Fonoti

| Va’a-o-Fonoti |
| --- | --- |
 Uafaton kylä
 Alue tummanpunaisella Samoan kartalla
Valtio:  Samoa
Saari:  Upolu
Pinta-ala:  38 km²
Väkiluku (2016):  1 621
Va’a-o-Fonoti on yksi Samoan hallintoalueista. Se sijaitsee Upolun saaren koillisosissa. Sen pinta-ala on 38 km² ja väkiluku oli vuoden 2016 väestönlaskennassa 1 621.
Davorin Rudolf

Davorin Rudolf (s. 13. marraskuuta 1934) on kroatialainen poliitikko ja professori.
Rudolf liittyi Kroatian akatemiaan, jossa hän edistyi professoriksi vuonna 1991. Hänestä tuli pääministeri vuonna 1991, mutta erosi virastaan samana vuonna.
Derrisjuuret

| Derrisjuuret |
| --- | --- |

Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Fabales
Heimo::  Hernekasvit
Suku::  Derrisjuuret Derris  Lour.
Katso myös
   Derrisjuuret Commonsissa 
Infobox OKNimi-testi OK: 
Derrisjuuret (Derris) on hernekasveihin kuuluva suku, jossa on 64 lajia. Niitä esiintyy Intian valtamereltä Tyynenmeren laidalle, Afrikan itärannikolla, Madagaskarissa ja Intian valtameren muilla saarilla, Intiassa ja Kaakkois-Aasiassa, Australiassa ja Oseanian saarilla. Useimmat derrisjuuret ovat liaaneja, mutta muutamat puita.
Lajeja

Suvun suomeksi nimetyt kaksi lajia ovat:
derrisjuuri (Derris elliptica)
rannikkoderrisjuuri (Derris trifoliata)
Vear

| Vear |
| --- | --- |
 Vearin koulu
 Vear
 Koordinaatit: 59°15′34″N, 10°22′01″E 
Valtio:  Norja
Lääni:  Vestfold
Kunta:  Tønsberg
Pinta-ala:  
 – Maa:  2,3 km²
Väkiluku (2023):  3 683
 – Väestötiheys:  1 601,3 as./km²
Infobox OKVirheellinen NIMI-arvo: 
Vear on taajama Tønsbergin kunnassa Vestfoldin läänissä Norjassa. Taajaman pinta-ala on 2,3 neliökilometriä ja asukasluku 3 683 vuonna 2023.
Vartholomió

| Vartholomió Βαρθολομιό |
| --- | --- |
 Kunnallisyksikön sijainti
 Vartholomió
 Koordinaatit: 37°51′40″N, 21°12′28″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Länsi-Kreikka
Alueyksikkö:  Elis
Kunta:  Pineiós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  390702
Väkiluku (2011):  5 899
 – Kaupunki­yhdys­kunta:  4 271
 – Kaupunki:  3 603
Aikavyöhyke:  UTC+2
 – Kesäaika:  UTC+3
Postinumero:  270 50
Suuntanumero(t):  26230
Rekisterikilpi:  IA
Infobox OKVirheellinen NIMI-arvo: 
Vartholomió (kreik. Βαρθολομιό) on Kreikan kaupunki sekä samanniminen Pineióksen kunnan kunnallisyksikkö (Δημοτική Ενότητα Βαρθολομιού, Dimotikí Enótita Vartholomioú) ja entinen itsenäinen kunta. Se sijaitsee Eliksen alueyksikössä Länsi-Kreikan alueella. Koko kunnallisyksikön väkiluku on 5 899 ja varsinaisen Vartholomión kaupungin väkiluku 3 603 (vuonna 2011).
Vartholomión pieni kaupunki sijaitsee Peloponnesoksen niemimaan länsiosassa noin viisi kilometriä Joonianmeren rannasta ja Pineiós-joen suusta ja noin 15 kilometriä luoteeseen Amaliádan kaupungista. Vartholomión kunnallisyksikkö käsittää Pineióksen kunnan länsiosan. Vartholomió oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Pineióksen kunnaksi yhdessä Gastoúnin ja Traganón kanssa, jolloin se muuttui uuden kunnan kunnallisyksiköksi.